 Prostat vəzi xərçənginin müayinəsində qanda PSA nın təyini və prostat vəzinin barmaqla müayinəsi xüsusi yer tutur. Prostat vəzi xərçənginin yüksək riskini nəzərə alaraq, PSA səviyyəsindən  asılı olmayaraq barmaqla müayinədə prostat vəzi xərçənginə şübhə olan xəstələrin hamısına prostat vəzi biopsiyası aparılmalıdır. Prostat  vəzi xərçənginə aid əlamətlər barmaqla müayinədə 50% hallarda  tapıla bilir.  Bu müayinə zamanı prostatın üzərində sərt düyünlərin təyin edilməsi, prostat səthinin nahamar olması, prostatın deformasiya olması, asimmetriya kimi  əlamətlər aşkar edilir.  Biopsiyasnın nəticələri prostat vəzi xərçəngi diaqnozu qoyulmasında qızıl standart hesab edilir. 