<strong><em> </em></strong>Digər şişlər kimi prostat vəzi xərçənginin etiologiyasında yağlı qidaların rolunu təsdiq edən çoxlu sayda elmi işlər vardır. Vegetarianlar arasında xəstəliyin  rast gəlinmə tezliyi 25-50% aşağıdır. Həddən artıq kalori alınması nəticəsində  piylənmə və bədən kütlə indeksinin artması bu xəstəlik üçün risk faktorları   arasında yer alır. Aparılmış elmi tədqiqatlar nəticəsində heyvan mənşəli yağlı  qidaların ən mühüm risk faktoru olduğu müəyyən edilmişdir. 