<!-- wp:paragraph -->
<p><strong>Urofloumetriya nədir</strong></p>
<!-- /wp:paragraph -->

<!-- wp:paragraph -->
<p>Sidik ifrazının pozğunluqları ilə müşayiət olunan xəstəliklərin
&nbsp;diaqnostikasında urodinamik müayinələr
xüsusi yer tutur. Bu müayinələr hidrodinamikanın qanunlarının sidik ifrazına tətbiq
edilməsinə əsaslanır. Sidik ifrazı dinamik proses olduğuna görə onun
pozğunluqlarının araşdırılması da dinamik göstəricilərə</p>
<!-- /wp:paragraph -->

<!-- wp:paragraph -->
<p>əsaslanır. Urodinamik müayinələr infravezikal
obstruksiyaların, dizuriyaların, inkontinensiyaların və neyrogen sidik kisəsinin
diaqnostikasında &nbsp;tətbiq edilir. Əvvəllər
həkim yalnız sidik şırnağının vizual </p>
<!-- /wp:paragraph -->

<!-- wp:paragraph -->
<p>müayinəsinə əsasən şırnağın gücü və obstruksiya haqqında müəyyən
bir nəticəyə gəlirdisə, 1950-ci ildən etibarən aşağı sidik yollarını sidik
ifrazı zamanı flüoroskopiya ilə müayinə etmək mümkün oldu. 1960-cı ildən etibarən
isə hidrodinamikanın qanunları aşağı sidik yollarının fiziologiyasına tətbiq
edilməyə</p>
<!-- /wp:paragraph -->

<!-- wp:paragraph -->
<p>başladı. Urodinamik müayinələrə əsasən sidik kisəsinin
funksional vəziyyəti, sfinkterin və sidik şırnağının xüsusiyyəti haqqında məlumat
əldə etmək mümkündür. Sidik ifrazı sidik kisəsi əzələlərinin yığılmasından və
sidik kisəsi sfinkterinin müqavimətindən asılı olduğuna görə bunların
disfunksiyası sidik ifrazının pozulmasına səbəb olur və sidiyin axma tezliyində
müəyyən pozğunluqlar şəklində özünü göstərir.</p>
<!-- /wp:paragraph -->

<!-- wp:paragraph -->
<p><strong>SİDİYİN AXMA TEZLİYİ</strong></p>
<!-- /wp:paragraph -->

<!-- wp:paragraph -->
<p>Sidiyin axma tezliyi və ya urofloumetriya sidiyin axma sürətini
&nbsp;ml/san ilə qiymətləndirən urodinamik
müayinə üsuludur.(Şəkil 11-1) Urofloumetriyaya göstərişlər. </p>
<!-- /wp:paragraph -->

<!-- wp:paragraph -->
<p>1. Sidik ifrazı (miksion) disfunksiyaların diaqnostikası,</p>
<!-- /wp:paragraph -->

<!-- wp:paragraph -->
<p>2. İnfravezikal obstruksiyaların diaqnostikası,</p>
<!-- /wp:paragraph -->

<!-- wp:paragraph -->
<p>3. Aşağı sidik yollarının funksiyalarını dəyişdirən əməliyyatlardan
əvvəl və sonra. </p>
<!-- /wp:paragraph -->

<!-- wp:paragraph -->
<p>Normada sidiyin axma sürəti kişilərdə 20-25 ml/san,
qadınlarda isə 25-30 ml/san-dir. Bu göstəricilərin dəyişməsi yaş və ifraz
olunan &nbsp;sidiyin miqdarı ilə düz mütənasibdir.
Bu göstəricilərin 15 ml/san-dən </p>
<!-- /wp:paragraph -->

<!-- wp:paragraph -->
<p>aşağı olması aşağı sidik yollarında obstruksiyanın olmasına
göstərir. &nbsp;&nbsp;</p>
<!-- /wp:paragraph -->

<!-- wp:paragraph -->
<p>Sidiyin axma sürətinə təsir edən əsas faktor sidik kisəsi
boynunun rezistentliyidir. Rezistentliyin yüksəlməsi isə mexaniki və funksional
səbəblərlə bağlıdır. Funksional səbəblər içərisində sidik kisəsinin </p>
<!-- /wp:paragraph -->

<!-- wp:paragraph -->
<p>daxili və xarici sfinkterinin aktivliyi əsas yer tutur.
Sidik kisəsinin daxili sfinkterinin hiperaktivliyinə qadınlarda nadir hallarda
rast gəlinir. Kişilərdə isə sidik kisəsi boynunun neyrogen disfunksiya və</p>
<!-- /wp:paragraph -->

<!-- wp:paragraph -->
<p>distal obstruksiya nəticəsində hipertrofiyası hesabına baş verir. Xarici sfinkterin hiperaktivliyi isə əsasən kimyəvi, bakterial, hormonal faktorların təsirindən və ya funksional xarakterli ola bilər. Mexaniki səbəblər içərisində qadınlarda yatrogen mənşəli zədələnmələr, sistosele, kişilərdə isə prostat vəzinin adenoması və uretranın strikturaları xüsusi yer tutur.</p>
<!-- /wp:paragraph -->

<!-- wp:paragraph -->
<p> <strong>Urofloumetriyada əsas kriteriyalar aşağıdakılardır.</strong></p>
<!-- /wp:paragraph -->

<!-- wp:paragraph -->
<p>a) Maksimal axma sürəti. Urofloumetriyada ən əhəmiyyətli
göstərici olub kişilərdə 20-25 ml/san, qadınlarda isə 25-30 ml/san olması normal
hesab edilir. Dolu sidik kisəsi ilə axma sürətinin 15 ml/sandən az olması infravezikal
obstruksiyanın olmasını göstərir;</p>
<!-- /wp:paragraph -->

<!-- wp:paragraph -->
<p>b) Gecikmə müddəti. Sidik ifrazına başlama istəyi ilə sidik
ifrazına &nbsp;başlama müddəti arasında keçən
vaxtdır. Normada 10 san-dən azdır.</p>
<!-- /wp:paragraph -->

<!-- wp:paragraph -->
<p>c) Xaric olan sidiyin həcmi. Xəstənin xaric etdiyi sidiyin
ümumi &nbsp;həcmidir. Normada 200-300 ml-dir.</p>
<!-- /wp:paragraph -->

<!-- wp:paragraph -->
<p>d) Axma müddəti. Sidik ifrazının başlanması ilə qurtarması arasındakı
zaman fərqidir.</p>
<!-- /wp:paragraph -->

<!-- wp:paragraph -->
<p>e) Sidiyin orta axma sürəti. Xaric olan sidiyin həcminin
axma müddətinə olan nisbətidir.</p>
<!-- /wp:paragraph -->

<!-- wp:paragraph -->
<p>Urofloumetriyada rast gəlinən patoloji göstəricilər
aşağıdakılardır:</p>
<!-- /wp:paragraph -->

<!-- wp:paragraph -->
<p>1. Sidik kisəsi əzələlərinin (detruzorun) hiperaktivliyi,Maksimal
axma sürəti qısa müddətdə baş verir. Detruzorun qüvvətlə yığılması və sidik kisəsi
boynunun qısa müddətdə açılmasının nəticəsidir.</p>
<!-- /wp:paragraph -->

<!-- wp:paragraph -->
<p>2. Maksimal və orta axma sürətlərinin aşağı olması –
infravezikal obstruksiyalarda rast gəlinir.</p>
<!-- /wp:paragraph -->

<!-- wp:paragraph -->
<p>3. Detruzor – sfinkter dissinergiyası – neyrogen sidik kisəsi
olanlarda detruzorla sfinkterin qeyri-sinergist fəaliyyəti nəticəsində baş
verir.</p>
<!-- /wp:paragraph -->

<!-- wp:paragraph -->
<p>4. Fluktuasiya edən detruzor yığılmaları – Detruzor
yığılmaları sidik kisəsində davamlı təzyiq yaratmayıb alçaq təzyiqli
dalğalanmalar göstərir.</p>
<!-- /wp:paragraph -->