<strong>Spermanın  biokimyəvi tərkibi necədir?<br/>  </strong>Toxum mayesi bir neçə vəzinin (prostat vəzi, xayalar, toxum kisəcikləri, Kuper vəziləri) ifraz etdiyi sekretlərdən təşkil olunduğuna görə mürəkkəb biokimyəvi tərkibə malikdir. Bu maddələrin biokimyəvi baxımdan öyrənilməsi dölsüzlüyün diaqnostikasında böyük praktik əhəmiyyət kəsb edir.Toxum kisəciklərinin sekretində fruktoza, fibrinogen,<br/> prostaqlandinlər və C vitamini vardır. Toxum mayesində fruktozanın olmaması toxum kisəciklərinin ageneziyasının göstəricisidir. Toxum mayesində fruktozanın miqdarı 0,7-5 mq/mldir. Toxum mayesindəki fibrinolizin qadın cinsiyyət yollarında koaqulyasiya olmuş toxum mayesini durulaşdırır. Toxum mayesində 2,4 mmol/dl sink, 90-980 BV/dl turş fosfataza vardır.Toxum mayesində olan karnitinin, fosforilxolinin və qlükozidazanın  əsas hissəsi xaya artımları tərəfindən ifraz olunur.