Toxum mayesinin müayinəsi zamanı Aşağıdakı  xüsusiyyətlərinə fikir verilir.<br/>
1. <strong>Həcmi</strong>: Toxum mayesinin normal həcmi
2-6 ml-dir. Həcmin 1 mldən az olması toxum kisəciklərinin və toxumdaşıyıcı
axacağın olmaması və ya toxumdaşıyıcı axacağın tıxanması nəticəsində baş verir.
Bu halda toxum mayesinin biokimyəvi analizində fruktoza aşkar edilmir. Toxum
mayesi, həmçinin retroqrad eyakulyasiya ilə bağlı ola bilər.<br/>
<strong>2. Qoxusu və rəngi</strong>: Toxum mayesi
spesifik qoxuya malikdir. Toxum mayesinə bu qoxunun verən prostat vəzidən ifraz
olunan<br/>
spermindir. Toxum mayesinin qoxusuz və anormal qoxulu olması infeksiyalar və
prostat vəzinin patoloji sekresiyası ilə əlaqədardır. Rəngi, bozumtul ağdır. Uzun
müddətli cinsi pəhriz zamanı toxum mayesi sarı rəngli olur. Bundan başqa
infeksiyalar zamanı toxum mayesi kəskin qoxulu və sarı olur. Antibiotiklər və
leykositlər toxum mayesinə ağ rəng verir. Spermada qanın olması zamanı toxum
mayesi qırmızı rəngdədir.