Kateterizasiyadan əvvəl sidik kanalı vizual müayinə edilir, sidik axarının xarici dəliyinin diametrinə, yerləşməsinə və iltihab əlamətlərinin olmasına fikir verilir. Sidik kanalının diametrinə uyğun kateter seçilir. Kateterizasiya aseptikanın bütün qaydalarına əməl etməklə icra edilməlidir. Bu məqsədlə kateterizasiyanı icra edən şəxs steril rezin əlcək geyindikdən sonra cinsiyyət üzvünün başını və ya cinsiyyət dodaqları antiseptik məhlulla silir.