<!-- wp:paragraph -->
<p></p>
<!-- /wp:paragraph -->

<!-- wp:paragraph -->
<p><strong>Uretraskopiya nədir?</strong></p>
<!-- /wp:paragraph -->

<!-- wp:paragraph -->
<p> Uretroskopya – sidik kanalının endoskopik müayinə üsuludur. Uretroskopiyanın icra edilmə şəraitindən asılı olaraq <em>quru </em>və <em>irriqasiyalı </em>növləri var. Quru uretroskopiya həm ön, həm də arxa uretranın, irriqasiyalı uretroskopiya isə yalnız arxa uretranın müayinəsi üçün tətbiq edilir.</p>
<!-- /wp:paragraph -->

<!-- wp:paragraph -->
<p><strong>Uretraskopiyaya
göstərişlər nədir?</strong></p>
<!-- /wp:paragraph -->

<!-- wp:paragraph -->
<p><strong>Göstərişlər:</strong></p>
<!-- /wp:paragraph -->

<!-- wp:paragraph -->
<p>1. Uretranın xroniki
iltihabı xəstəlikləri,</p>
<!-- /wp:paragraph -->

<!-- wp:paragraph -->
<p>2. Uretranın
neoplaziyaları,</p>
<!-- /wp:paragraph -->

<!-- wp:paragraph -->
<p>3. Eyakulyasiya
pozğunluqları.</p>
<!-- /wp:paragraph -->

<!-- wp:paragraph -->
<p><strong>Əks-göstərişlər</strong>: Sidik
kanalının, prostat vəzinin, xaya və xaya artımlarının kəskin iltihabı
xəstəlikləri müayinənin aparılmasına əks-göstərişdir.</p>
<!-- /wp:paragraph -->

<!-- wp:paragraph -->
<p><strong>Müayinənin texnikası</strong>: Uretroskop, 13-15 sm uzunluğunda tubuslar dəstindən, işıqlandırıcı və optik sistemdən ibarətdir. Tubusların diametri <em>Şaryer şkalası </em>üzrə 21-27-yə qədər dəyişir. Qadınlarda uretroskopiya aparmaq üçün 5-6 sm-lik tubuslardan istifadə edilir. Hər bir tubus, müvafiq diametrli obturatorla təchiz olunmuşdur. Tubus, uretraya salınarkən uretranın zədələnməməsi üçün tubusun içərisinə obturator salınır. Tubus qliserinlə sürtülərək sidik kisəsinin xarici sfinkterinə qədər uretraya salınır. Bundan sonra obturator çıxarılır və işıqlandırıcı sistem daxil edilir. Tubus tədricən geri çəkilərək uretra optik sistem vasitəsilə diqqətlə müayinə edilir. İrriqasiyalı uretroskopiyada toxum təpəciyini və uretranın prostat hissəsini müayinə etmək daha əlverişlidir.</p>
<!-- /wp:paragraph -->

<!-- wp:image {"id":1330,"sizeSlug":"large"} -->
<figure class="wp-block-image size-large"><img src="https://sidikkanali.az/wp-content/uploads/2022/04/image.png" alt="" class="wp-image-1330"/></figure>
<!-- /wp:image -->

<!-- wp:paragraph -->
<p><strong>SİSTOSKOPİYA</strong></p>
<!-- /wp:paragraph -->

<!-- wp:paragraph -->
<p><strong>Sistoskopiya nədir?</strong></p>
<!-- /wp:paragraph -->

<!-- wp:paragraph -->
<p><em>Sistoskopiya - sidik
kisəsinin endoskopik müayinə üsuludur.</em></p>
<!-- /wp:paragraph -->

<!-- wp:paragraph -->
<p><strong>Göstərişlər:&nbsp;</strong>Sidik
kisəsinin şişləri, sidik kisəsinin vərəmi, hematuriya, sidik kisəsinin daşı,
sidik kisəsinin yad cisimləri, sidik axarlarının kateterizasiyası, endovezikal
biopsiya, litotripsiya.</p>
<!-- /wp:paragraph -->

<!-- wp:paragraph -->
<p><strong>Əks&nbsp;göstərişlər</strong>: Sidik
kanalının, prostat vəzinin, xayalıq orqanlarının və sidik kisəsinin kəskin
iltihabı xəstəlikləri, prostat vəzinin iri ölçülü adenoması və xərçəngi.</p>
<!-- /wp:paragraph -->

<!-- wp:paragraph -->
<p><strong>Müayinənin texnikası: </strong>  Müayinə, xəstə litotomiya vəziyyətində uzadılaraq aparılır. Müayinə yerli və ya ümumi anesteziya altında aparılır. Müayinə üçün yerli olaraq intrauretral anestetiklər tətbiq edilir. Müayinədən əvvəl uretranın xarici dəliyi müayinə edilir. Daralma olarsa meatotomiya əməliyyatlı aparılır. </p>
<!-- /wp:paragraph -->

<!-- wp:paragraph -->
<p>Episistostoma olarsa
müayinəni episistostomik dəlikdən aparmaq mümkündür.</p>
<!-- /wp:paragraph -->

<!-- wp:paragraph -->
<p>Müayinədən əvvəl xəstə
sidik kisəsini boşaldır. Sistoskopiya üçün əsasən 16-17 F endoskop götürülür.
Sidik kanalının xarici dəliyi antiseptik məhlulla silinir və uretra daxilinə
anestetik tərkibli lubrikant (<em>Catagel</em>) vurulur. Cinsiyyət üzvü qarına
dik vəziyyətdə və gərgin tutulur. Alət rəvan hərəkətlə sidik kanalının
soğanağabənzər hissəsinə qədər salınır. Bu hissə keçildikdən sonra alət
cinsiyyət üzvü ilə birlikdə aşağı əyilərək paralel (üfüqi) vəziyyətə gətirilir
və irəli itələnərək sidik kisəsinə daxil edilir. Sidik kisəsinin görünməsi üçün
sidik kisəsi daxilinə məhlul ( fizioloji məhlul) vurulur və optik sistemin
köməyi ilə sidik kisəsi müayinə edilir. Sidik kisəsi üçbucağı, sidik
axarlarının dəlikləri, sidiyin axarlardan propulsiyası və bütün selikli qişa
diqqətlə gözdən keçirilir. Supravezikal obstruksiyaya şübhə olarsa intravenoz
indiqokarmin verilərək xromosistoskopiya aparılır.</p>
<!-- /wp:paragraph -->