<strong>3.
Toxum mayesinin  turşuluğu -pH-ı:</strong> Toxum
mayesinin pH-ı 7,4-7,6-dır.Kəskin prostatit, vezikulit və epidedimitdə pH
7,6-dan yüksək, bu orqanların xroniki infeksiyalarında isə 7,4-dən aşağıdır.<br/>
<strong>4. Koaqulyasiya və durulaşma:</strong> Toxum
mayesinin düzgün dəyərləndirilməsi üçün toxum mayesi 3-4 günlük abstinensiyadan
( pəhrizdən) sonra toplanmalıdır. Toxum mayesi eyakulyasiyadan 20-30 dəqiqə sonra
durulaşır. Toxum mayesinin durulaşması (liquefaction) toxum kisəciklərinin
ifraz etdiyi proteinkinaza fermenti ilə əlaqədardır. Buna görə də toxum kisəciklərinin
ageneziyasında toxum mayesi durulaşmır. Durulaşma müddətinin 30 dəqiqədən artıq
olması isə prostat vəzinin funksional pozğunluğunu göstərir.<br/>
<strong>5. Spermatozoidlərin sayı:</strong>   Mayalanma üçün 15 mln/ml spermatozoid olması
vacibdir. Bakterial və virus infeksiyaları, stress və yorğunluq spermatozoidlərin
sayının zalmasına səbəb olur.<br/>
<strong>6. Spermatozoidlərin morfologiyası:</strong>
Morfoloji olaraq normal spermatozoidlər baş, boyun və quyruq hissələrindən ibarət
olduğuna görə spermatozoidlərin bu hissələrinin mikroskopik müayinəsi vacibdir.
Spermatozoidlərin dəqiq morfoloji müayinəsi üçün optik spermatozoid
analizatorlarından istifadə edilir. Normal şəxslərdə spermatozoidlərin 60%-i
normal formalıdır.Müayinə zamanı ikibaşlı, iyşəkilli, qeyri-yetkin və kiçik<br/>
spermatozoidlər də tapılır. Virus infeksiyalarında və varikoseledə 2-3%-dən
artıq qeyri-yetkin spermatozoidlər müşahidə edilir. 